Istine i laži (TV serija)
Istine i laži (Истине и лажи) je srpska telenovela Prve TV koja se snima od 2017. godine. Serija predstavlja rimejk popularne argentinske telenovele Graduados iz 2012. godine i druge sezone njenog grčkog rimejka Symmathites.

Radnja 

Beograd, krajem devedesetih. Grupa srednjoškolaca maturira. Marina Božić je devojka Pavla Filipovića, školskog siledžije. Nakon što Marina uhvati Pavla tokom seksa sa drugom devojkom u kupatilu tokom mature, napušta zabavu. Nikola Isidorović joj se pridružuje i imaju seks u njegovom autu. Marina ostaje trudna i njen otac, Rade Božić, vlasnik uspešne kompanije hrane za pse RBG Group, joj govori da se uda za Pavla, ne znajući šta se desilo između nje i Nikole. Ta noć ispunjena uzbuđenjima, glasnom muzikom i alkoholom, ostaće im svima u sećanju kao kraj jedne ere i početak nove faze u njihovim životima.

Prolazi dvadeset godina. Pavle radi za RBG Group, a Nikola je zabušant koji radi kao šetač pasa. Pavle i Marina su u ne tako srećnom braku i imaju sina srednjoškolca, Arsenija. U njihovoj kući živi i drčna sluškinja Ceca. Marina Nikolu unajmljuje za svog psa Evu, i setivši se šta se desilo između njih dvoje maturske večeri odlučuje da uradi DNK test kako bi utvrdila da li je Arsenije Nikolin sin. Ispostavlja se da jeste. To je glavni zaplet serije: Nikola se snalazi u roditeljstvu, Pavle ponižava njegovo upadanje, Arsenije pokušava da bude u dobrim odnosima sa obojicom, dok Marina počinje romansu sa Nikolom. Pavle vara Marinu sa Tatjanom Milenković, glavnom negativkom.

Nikolinu porodicu čine otac Ilija, majka Dana i mlađa sestra Tara. Ilija ima prodavnicu tkanine, Dana je večito nezadovoljna svojim životom, dok je Tara koja radi u RBG Group nesrećna u ljubavi. Nikolini nerazdvojni prijatelji su još od srednje škole Kristina Bajčetić i Slobodan Kokot. Kristina ima radio stanicu Plej i pušta staru pop-rok muziku. Sloba je zabušant koji živi sa očuhom Danilom. Nikola, Kristina i Sloba žive živote kao da se u tih 20 godina nije ništa promenilo - i dalje poštujući zakletvu koju su položili pre mnogo vremena da nikada neće imati stalan posao, ozbiljnu vezu i porodicu.

Marinina najbolja prijateljica, takođe od srednje škole je psihijatarka Vanja Bakić, koja želi dete. Nebojša Dakić je još jedan učenik ove generacije, Pavlov najbolji prijatelj, u kog je zaljubljena Vanja. Radi u RBG Group. Otkriva da je gej na okupu generacije, što daje Pavlu razloga da ga odbaci i da ga ismeva, ali i razočara Vanju koja je zaljubljena u njega.

Priča dobija nove dimenzije kada Rade Božić odlučuje da se oženi novom direktorkom prodaje u firmi, mladom i zgodnom Tatjanom, koja krije tajne iz svoje prošlosti. Ona je zapravo takođe išla sa pomenutima u srednju školu. Debela u srednjoj školi, promenila je lice plastičnom hirurgijom, izgubila je na težini i promenila ime Anastasija Benčić. Tu je radi osvete Nebojši i Pavlu koji su je ismevali, ali i Marini, jer je bila ljubomorna na nju, zbog toga što je Anastasija bila zaljubljena u Pavla. Planira da otme zaljubljenom Radetu firmu, uz pomoć Pavla kojem postaje ljubavnica.

Arsenije je srednjoškolac, nepopularan u školi. Zaljubljen je u Sofiju, najpoznatiju devojku u školi, međutim ona izlazi za Zoranom "Kizom", školskim siledžijom. Ipak Sofija ostavlja Kizu i kreće da se zabavlja sa Arsom, dok Kiza pokušava sve kako bi ih razdvojio.

Uloge

Epizode

Zanimljivosti 
 Tokom snimanja, serija je često nazivana novim "Boljim životom". Povodom toga Stefan Buzurović je u emisiji Veče sa Ivanom Ivanovićem izjavio da je jedina sličnost između "Istina i laži" i "Boljeg života" u tome što je konačno neko angažovao glumce ove serije.
 Prvu rečenicu u seriji izgovara Bojana Ordinačev kao Kristina.
 Stand-up komičarka i glumica Sandra Silađev, koja tumači lik Olge, sama piše scenario za svoj lik.
 U seriji su gostovali mnogi glumci, kao i pevači Slađana Delibašić, Đorđe Đogani i Bekrim Đogaj.
 U ovoj seriji prve uloge ostvarili su mnogi mladi glumci - Vladimir Kovačević, Marina Ćosić, Milan Zarić, Đorđe Kreća...

Emitovanje

Izvori

Spoljašnje veze 
 Zvanični vebsajt 
 

Istine i laži (TV serija)
Srpske telenovele